CELEX: C2006/178/31
Language: fi
Date: 2006-07-29 00:00:00
Title: Asia C-214/06: Ennakkoratkaisupyyntö, jonka Tribunale amministrativo regionale per la Lombardia (Italia) on esittänyt  11.5.2006  — Colasfalti srl v. Provincia di Milano, ATI Legrenzi Srl ja Impresa Costruzioni Edili e Stradali dei F. lli Paccani Snc

29.7.2006   
            
            
               FI
            
            
               Euroopan unionin virallinen lehti
            
            
               C 178/19
            
         Ennakkoratkaisupyyntö, jonka Tribunale amministrativo regionale per la Lombardia (Italia) on esittänyt 11.5.2006 — Colasfalti srl v. Provincia di Milano, ATI Legrenzi Srl ja Impresa Costruzioni Edili e Stradali dei F. lli Paccani Snc
   (Asia C-214/06)
   (2006/C 178/31)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale amministrativo regionale per la Lombardia
   Pääasian asianosaiset
   
      Kantaja: Colasfalti srl
   
      Vastaajat: Provincia di Milano, ATI Legrenzi Srl ja Impresa Costruzioni Edili e Stradali dei F. lli Paccani Snc
   Ennakkoratkaisukysymykset
   
               1)
            
            
               Onko direktiivin 93/37/ETY (1) 30 artiklan 4 kohdassa vahvistettua sääntöä ja sitä vastaavaa direktiivin 2004/18/EY (2) 55 artiklan 1 ja 2 kohdassa vahvistettua sääntöä (siinä tapauksessa, että jälkimmäinen säädös katsotaan asiassa relevantiksi oikeussäännöksi), jonka mukaan silloin kun tiettyä hankintasopimusta varten jätetyt tarjoukset vaikuttavat suoritukseen nähden poikkeuksellisen alhaisilta, hankintaviranomaisella on velvollisuus, ennen kuin se voi hylätä tarjoukset, pyytää kirjallisesti tiedot tarjouksen olennaisesta sisällöstä ja tarkistaa tämä sisältö ottamalla huomioon toimitetun näytön, pidettävä sellaisena yhteisön oikeusperiaatteena, jonka perusteella direktiivin 93/37/ETY 6 artiklassa tarkoitettu hankintojen arvon muodollinen raja voidaan sivuuttaa, ja näin sivuuttaa siinä oleva vaatimus noudattaa sääntöä myöskin tämän kynnysarvon alapuolelle jäävien hankintojen osalta?
            
         
               2)
            
            
               Jos edelliseen kysymykseen vastataan kieltävästi, onko direktiivin 93/37/ETY 30 artiklan 4 kohdassa vahvistettua sääntöä ja sitä vastaavaa direktiivin 2004/18/EY 55 artiklan 1 ja 2 kohdassa vahvistettua sääntöä (asiassa relevantti oikeussääntö), jonka mukaan silloin kun tiettyä hankintasopimusta varten jätetyt tarjoukset vaikuttavat suoritukseen nähden poikkeuksellisen alhaisilta, hankintaviranomaisella on velvollisuus, ennen kuin se voi hylätä tarjoukset, pyytää kirjallisesti tiedot tarjouksen olennaisesta sisällöstä ja tarkistaa tämä sisältö ottamalla huomioon toimitetun näytön, vaikka se ei ole ominaisuuksiltaan yhteisön oikeusperiaate, pidettävä periaatteena, joka implisiittisesti vastaa vapaan kilpailun oikeusperiaatetta tai joka voidaan johtaa tästä oikeusperiaatteesta, kun sitä tarkastellaan rinnakkain hallinnon avoimuusperiaatteen ja kansalaisuuteen perustuvan syrjinnän kieltoa koskevan periaatteen kanssa, ja onko se tällaisena periaatteena välittömästi velvoittava ja ensisijainen suhteessa kansallisiin, mahdollisesti vääristyneisiin säännöksiin, jotka jäsenvaltio on antanut säännelläkseen julkisista rakennusurakoista tehtäviä hankintasopimuksia, joihin ei voida suoraan soveltaa yhteisön oikeussääntöjä?
            
         
      (1)  EYVL L 199, s. 54.
   
      (2)  EYVL L 134, s. 114.